钦定古今图书集成/明伦汇编/闺媛典/第307卷 > 皇清四十 > 张世巩妻颜氏〈妇孙妇附〉
## 钦定古今图书集成/明伦汇编/闺媛典/第307卷 > 皇清四十 > 张世巩妻颜氏〈妇孙妇附〉

按《江南通志》：“颜氏，张世巩妻。年二十五，夫亡。子泽奂方周岁，舅姑俱殁，奉祖姑以孝闻。奂稍长，延其兄教之，即求兄女为之配，建新茔于浦南。奂婚后，生一子忠埏而夭。妇守节一如其姑。及埏娶金氏，又早丧。金氏矢志亦然。三世苦节。学使旌其门。”